**BLI KJENT MED GUD**

LEKSJON 2. FARSHUSET

Sist gong snakka me om ein ung mann som tok ut farsarven sin så alt for tidleg og ødsla alt bort i eit vilt og uansvarleg liv.

Men midt i sitt elende bestemte han seg for å reisa heim til far, og då han kom heim vart han motteken som verdas mest prominente person.

Kva var det som gav han denne verdien? Det var fars kjærleik.

Kjære venn! Den Gud som skapte deg har sett en ufatteleg verdi på deg. Han betalte for ditt liv med sitt liv. Det var DET som hende då Jesus Kristus, Guds Son døydde på krossen for snart 2000 år sidan.

Jesus betalte alt det du skulda Gud pga dine synder, ja, han betalte overpris for deg slik at det aldri skulle vera nokon tvil om at du er elska av himmelens Gud, og at syndene dine aldri blir nemnt med eitt einaste ord når du kjem til Gud med livet ditt. Du blir motteken som ein konge, som verdas mest prominente person.

Der blir fillene dine teke av deg, du får deg eit herleg bad i Den heilage ande, så blir du kledd i Jesus, får ein ring på fingeren din som eit prov på at du er Guds son, du også, at du har autoritet i Guds rike og er arving til alt saman.

Du forstår fort at dette har ingenting med dine kvalitetar å gjera, berre på Guds. Vel, din kvalitet er den at du er skapt av Gud, og at han elskar deg slik som ei mor og ein far barnet sitt. Men denne kvaliteten har han sjølv lagt ned i deg. Den stammar for Han den også.

Då sonen i forteljinga vår hadde blir stasa opp og verkeleg såg ut som ein prins, då begynte festen. Tenarane hadde slakta gjøkalven, den som var avla opp for dei store anledningar, og det som hadde skjedd denne dagen var det største som faren kunne tenkja seg. For han var det slik at sonen var så godt som død, og at han hadde blitt levande igjen.

Og så seier Jesus: Slik blir det fest i himmelen over ein syndar som vender om. For Gud er det nemleg slik at kvart einaste menneske som vender om til han, er som eit kjært barn som var død, men så er blitt levande att. Det er ufatteleg stort for han, og det framkallar den store feststemningen i hjarta hans, ei gleda som han på ingen måte kan setja ord på, sjølv om han prøver.

Kan du tenkja deg å tilfredsstilla Gud, din far på denne måten, gje han denne gleda? Inviter Jesus,  Sonen hans inn i livet ditt, og straks er du skuldfri og anerkjent som Guds barn, sett i den høgste posisjon og beæra på alle måtar for resten av livet og inn i evigheten.

|